Úradný vestník L 080 , 18/03/1998 S. 0041 - 0045



Rozhodnutie Komisie z 9. marca 1998 o postupe overovania zhody stavebných výrobkov podľa článku 20 odsek 2 smernice Rady 89/106/EHS v súvislosti so zostavami vnútorných priečok (Text s významom pre EHP) (98/213/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], a najmä na jej článok 13 odsek 4, keďže sa od Komisie vyžaduje, aby spomedzi dvoch postupov overovania zhody výrobkov podľa smernice 89/106/EHS zvolila "najmenej obtiažny možný postup v súlade s bezpečnosťou"; keďže znamená, že je nutné rozhodnúť, či je pre daný výrobok alebo skupinu výrobkov systém riadenia výroby, za ktorý je zodpovedný výrobca, nevyhnutnou a postačujúcou podmienkou preukázania zhody alebo či sa z dôvodov súvisiacich s dodržiavaním kritérií uvedených v článku 13 odsek 4 pre daný účel požaduje zásah schváleného certifikačného orgánu; keďže sa v článku 13 odsek 4 vyžaduje, aby bol takto stanovený postup uvedený v povereniach a v technických špecifikáciách; keďže je preto žiadúce stanoviť výrobky alebo skupiny výrobkov, ktoré budú základom poverení a technických špecifikácií; keďže obidva postupy uvedené v článku 13 odsek 3 sú podrobne popísané v prílohe III k smernici 89/106/EHS; keďže je preto potrebné jasne špecifikovať metódy, ktorými sa musia tieto dva postupy realizovať podľa prílohy III pre každý výrobok alebo skupinu výrobkov, keďže príloha III dáva určitým systémom prednosť; keďže postup uvedený v písm. a) článku 13 odsek 3 zodpovedá systémom stanoveným v rámci prvej možnosti bez trvalého dozoru a v rámci druhej a tretej možnosti bodu ii) oddielu 2 prílohy III a keďže postup uvedený v písm. b) článku 13 odsek 3 zodpovedá systémom stanoveným v bode i) oddielu 2 prílohy III a v rámci prvej možnosti s trvalým dozorom bodu ii) oddielu 2 prílohy III; keďže opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov stanovených v prílohe I sa overuje postupom, pri ktorom je výrobca výlučne zodpovedný za systém riadenia výroby zaisťujúci zhodu výrobku s príslušnými technickými špecifikáciami. Článok 2 Zhoda výrobkov a skupín výrobkov stanovených v prílohe II sa overuje postupom, pri ktorom je do posudzovania a dozoru nad riadením výroby alebo samotným výrobkom okrem systému riadenia výroby prevádzkovaného výrobcom zapojený aj schválený certifikačný orgán. Článok 3 Postup overovania zhody stanovený v prílohe III musí byť uvedený v povereniach pre e európske technické schválenia. Článok 4 Toto rozhodnutie je adresované členským štátom. V Bruseli 9. marca 1998 Za Komisiu Martin bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Zostavy vnútorných priečok z materiálov Eurotried A [1], B [2], C [3], A (bez skúšania), D, E a F určené pre použitia, na ktoré sa vzťahujú požiadavky na reakciu na oheň. Zostavy vnútorných priečok pre požiarne úseky. Zostavy vnútorných priečok pre použitia, na ktoré sa vzťahujú predpisy o nebezpečných látkach. Zostavy vnútorných priečok pre použitia, na ktoré sa vzťahujú predpisy o "bezpečnosti pri používaní". Zostavy vnútorných priečok pre iné použitia. [1] Materiály, ktorých reakcia na oheň sa počas výrobného procesu nemení. [2] Materiály, ktorých reakcia na oheň sa počas výrobného procesu nemení. [3] Materiály, ktorých reakcia na oheň sa počas výrobného procesu nemení. -------------------------------------------------- PRÍLOHA II Zostavy vnútorných priečok z materiálov Eurotried A [1], B [2] a C [3] určené pre použitia, na ktoré sa vzťahujú požiadavky na reakciu na oheň. [1] Materiály, ktorých reakcia na oheň sa počas výrobného procesu mení. [2] Materiály, ktorých reakcia na oheň sa počas výrobného procesu mení. [3] Materiály, ktorých reakcia na oheň sa počas výrobného procesu mení. -------------------------------------------------- PRÍLOHA III OVEROVANIE ZHODY Poznámka: V prípade zostáv, ktoré majú viac než jedno z určených použití špecifikovaných v nasledujúcich tabuľkách, sa úlohy schváleného orgánu vyplývajúce z príslušných systémov overovania súladu kumulujú. SKUPINA VÝROBKOV ZOSTAVY VNÚTORNÝCH PRIEČOK (1/5) 1. Systémy overovania súladu Pre nasledujúci výrobok (nasledujúce výrobky) a zamýšľané použitie (použitia) sa od EOTA vyžaduje, aby v príslušnom riadiacom pokyne pre európske technické schválenia špecifikoval tento systém (tieto systémy) overovania zhody: Výrobok (výrobky) | Zamýšľané použitie (použitia) | Úroveň (úrovne) nebo trieda (-y) (reakcia na oheň) | Systém (systémy) overovania zhody | Zostavy vnútorných priečok | Pre použitia, na ktoré sa vzťahujú požiadavky na reakciu na oheň | A, B a C | 1 | A, B a C | 3 | A (bez skúšania), D, E a F | 4 | Výrobok (výrobky) | Zamýšľané použitie (použitia) | Úroveň (úrovne) alebo trieda (triedy) (požiarnej odolnosti) | Systém (systémy) overovania Zhody | Zostavy vnútorných priečok | Pre delenie na požiarne úseky | všetky | 3 | Výrobok (výrobky) | Zamýšľané použitie (použitia) | Úroveň (úrovne) alebo trieda (triedy) | Systém (systémy) overovania zhody | Zostavy vnútorných priečok | Pre použitia, na ktoré sa vzťahujú predpisy o nebezpečných látkach | — | 3 | Výrobok (výrobky) | Zamýšľané použitie (použitia) | Úroveň (úrovne) alebo trieda (triedy) | Systém (systémy) overovania zhody | Zostavy vnútorných priečok | Pre použitia, ktoré sú vystavené rizikám spojeným s "bezpečnosťou pri používaní" a na ktoré sa vzťahujú takéto predpisy | — | 3 | Výrobok (výrobky) | Zamýšľané použitie (použitia) | Úroveň (úrovne) alebo trieda (triedy) | Systém (systémy) overovania zhody | Zostavy vnútorných priečok | Pre použitia iné ako uvedené v1/5, 2/5, 3/5 a 4/5 | — | 4 | --------------------------------------------------